कारोबारियों ने कहा कि स्थानीय मांग में तेजी के साथ-साथ मजबूत वैश्विक रुख से सोने की कीमतों को समर्थन मिला. इस बीच, मल्टी कमोडिटी एक्सचेंज (एमसीएक्स) में अक्टूबर डिलिवरी वाले सोने के अनुबंध की कीमत 162 रुपये बढ़कर 75,475 रुपये प्रति 10 ग्राम हो गई. दिसंबर डिलिवरी वाले चांदी अनुबंध की कीमत 1,034 रुपये बढ़कर 93,079 रुपये प्रति किलोग्राम हो गई. दूसरी ओर, अंतरराष्ट्रीय बाजारों में कॉमेक्स सोना 0.61 प्रतिशत बढ़कर 2,701.20 डॉलर प्रति औंस हो गया.